CELEX: 32021D1801
Language: el
Date: 2021-10-11 00:00:00
Title: Εκτελεστική απόφαση (ΕΕ) 2021/1801 της Επιτροπής της 11ης Οκτωβρίου 2021 για την τροποποίηση της εκτελεστικής απόφασης (ΕΕ) 2019/1616 όσον αφορά τα εναρμονισμένα πρότυπα για βιομηχανικές μεταλλικές σωληνώσεις, κοχλίωση για φλάντζες και τις συνδέσεις τους και ατμολέβητες από ανοξείδωτο χάλυβα

12.10.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 361/53
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2021/1801 ΤΗΣ ΕΠΙΤΡΟΠΗΣ
         της 11ης Οκτωβρίου 2021
         για την τροποποίηση της εκτελεστικής απόφασης (ΕΕ) 2019/1616 όσον αφορά τα εναρμονισμένα πρότυπα για βιομηχανικές μεταλλικές σωληνώσεις, κοχλίωση για φλάντζες και τις συνδέσεις τους και ατμολέβητες από ανοξείδωτο χάλυβα
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με την ευρωπαϊκή τυποποίηση, την τροποποίηση των οδηγιών του Συμβουλίου 89/686/ΕΟΚ και 93/15/ΕΟΚ και των οδηγιών του Ευρωπαϊκού Κοινοβουλίου και του Συμβουλίου 94/9/ΕΚ, 94/25/ΕΚ, 95/16/ΕΚ, 97/23/ΕΚ, 98/34/ΕΚ, 2004/22/ΕΚ, 2007/23/ΕΚ, 2009/23/ΕΚ και 2009/105/ΕΚ και την κατάργηση της απόφασης 87/95/ΕΟΚ του Συμβουλίου και της απόφασης αριθ. 1673/2006/ΕΚ του Ευρωπαϊκού Κοινοβουλίου και του Συμβουλίου (1), και ιδίως το άρθρο 10 παράγραφος 6,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 12 της οδηγίας 2014/68/ΕΕ του Ευρωπαϊκού Κοινοβουλίου και του Συμβουλίου (2), ο εξοπλισμός υπό πίεση ή τα συγκροτήματα που αναφέρονται στο άρθρο 4 παράγραφοι 1 και 2 της εν λόγω οδηγίας και συμμορφώνονται με εναρμονισμένα πρότυπα ή μέρη αυτών τα στοιχεία αναφοράς των οποίων έχουν δημοσιευτεί στην Επίσημη Εφημερίδα της Ευρωπαϊκής Ένωσης τεκμαίρεται ότι συμμορφώνονται προς τις ουσιώδεις απαιτήσεις ασφάλειας τις οποίες αφορούν τα εν λόγω πρότυπα ή τα μέρη αυτών και οι οποίες ορίζονται στο παράρτημα I της εν λόγω οδηγίας.
                  
               
                     (2)
                  
                  
                     Η Επιτροπή, με την επιστολή M/071 της 1ης Αυγούστου 1994, υπέβαλε αίτηση προς την Ευρωπαϊκή Επιτροπή Τυποποίησης (CEN) για την κατάρτιση, σε σχέση με τον εξοπλισμό υπό πίεση, των προτύπων που αφορούν το συγκεκριμένο προϊόν και των προτύπων οριζόντιου χαρακτήρα προς υποστήριξη της οδηγίας 97/23/ΕΚ του Ευρωπαϊκού Κοινοβουλίου και του Συμβουλίου (3). Η εν λόγω οδηγία αντικαταστάθηκε από την οδηγία 2014/68/ΕΕ χωρίς να μεταβληθούν οι ουσιώδεις απαιτήσεις ασφαλείας που ορίζονται στο παράρτημα I της οδηγίας 97/23/ΕΚ.
                  
               
                     (3)
                  
                  
                     Με βάση την αίτηση M/071 και προκειμένου να αποτυπώσει την εξέλιξη της τεχνολογίας, η CEN αναθεώρησε και τροποποίησε ορισμένα από τα ισχύοντα εναρμονισμένα πρότυπα. Ειδικότερα, η CEN αναθεώρησε το εναρμονισμένο πρότυπο EN 1515-4:2009, με την έκδοση του εναρμονισμένου προτύπου EN 1515-4:2021 για την κοχλίωση για φλάντζες και τις συνδέσεις τους. Η CEN αναθεώρησε επίσης το εναρμονισμένο πρότυπο EN 14222:2003, με την έκδοση του προτύπου EN 14222:2021 για ατμολέβητες από ανοξείδωτο χάλυβα.
                  
               
                     (4)
                  
                  
                     Επιπλέον, η CEN τροποποίησε το εναρμονισμένο πρότυπο EN 13480-3:2017 για τις βιομηχανικές μεταλλικές σωληνώσεις.
                  
               
                     (5)
                  
                  
                     Η Επιτροπή, από κοινού με τη CEN, αξιολόγησε κατά πόσον τα εν λόγω πρότυπα για τον εξοπλισμό υπό πίεση που έχουν τροποποιηθεί ή αναθεωρηθεί από τη CEN συμμορφώνονται με την αίτηση M/071.
                  
               
                     (6)
                  
                  
                     Τα πρότυπα για τον εξοπλισμό υπό πίεση που έχουν τροποποιηθεί ή αναθεωρηθεί από τη CEN πληρούν τις απαιτήσεις τις οποίες αποσκοπούν να καλύψουν και οι οποίες αναφέρονται στο παράρτημα I της οδηγίας 2014/68/ΕΕ. Συνεπώς, είναι σκόπιμο να δημοσιευτούν τα στοιχεία αναφοράς των εν λόγω προτύπων στην Επίσημη Εφημερίδα της Ευρωπαϊκής Ένωσης.
                  
               
                     (7)
                  
                  
                     Θα δημοσιευτούν τα στοιχεία των τροποποιημένων ή αναθεωρημένων εκδόσεων των προτύπων EN 1515-4:2009, EN 14222:2003 και EN 13480-3:2017 Ως εκ τούτου, είναι αναγκαίο να αποσυρθούν από την Επίσημη Εφημερίδα της Ευρωπαϊκής Ένωσης (4) τα στοιχεία αναφοράς των προτύπων EN 1515-4: 2009 και EN 14222: 2003.
                  
               
                     (8)
                  
                  
                     Για να δοθεί επαρκής χρόνος στους κατασκευαστές να προσαρμόσουν τα προϊόντα τους στις τροποποιημένες ή αναθεωρημένες εκδόσεις των εναρμονισμένων προτύπων για την κοχλίωση για φλάντζες και τις συνδέσεις τους και για ατμολέβητες από ανοξείδωτο χάλυβα, είναι αναγκαίο να αναβληθεί η απόσυρση των στοιχείων αναφοράς των εν λόγω προτύπων.
                  
               
                     (9)
                  
                  
                     Στο παράρτημα I της εκτελεστικής απόφασης (ΕΕ) 2019/1616 (5) της Επιτροπής απαριθμούνται τα στοιχεία αναφοράς των εναρμονισμένων προτύπων που εκπονήθηκαν προς υποστήριξη της οδηγίας 2014/68/ΕΕ. Τα στοιχεία αναφοράς των εναρμονισμένων προτύπων EN 1515-4:2021 και EN 14222:2021 θα πρέπει να συμπεριληφθούν στο εν λόγω παράρτημα.
                  
               
                     (10)
                  
                  
                     Στο παράρτημα II της εκτελεστικής απόφασης (ΕΕ) 2019/1616 απαριθμούνται τα στοιχεία αναφοράς των εναρμονισμένων προτύπων που καταρτίστηκαν προς υποστήριξη της οδηγίας 2014/68/ΕΕ τα οποία έχουν αποσυρθεί από την Επίσημη Εφημερίδα της Ευρωπαϊκής Ένωσης. Τα στοιχεία αναφοράς των εναρμονισμένων προτύπων EN 1515-4:2009 και EN 14222:2003 θα πρέπει να συμπεριληφθούν στο εν λόγω παράρτημα.
                  
               
                     (11)
                  
                  
                     Τα στοιχεία αναφοράς του εναρμονισμένου προτύπου EN 13480-3:2017 και τα στοιχεία των τροποποιήσεών του EN 13480- 3:2017/A2:2020 και EN 13480-3:2017/A3:2020 περιλαμβάνονται στο παράρτημα I της εκτελεστικής απόφασης (ΕΕ) 2019/1616. Επιπλέον, έγινε τροποποίηση στο πρότυπο EN 13480-3:2017. Κρίνεται σκόπιμο να αντικατασταθεί η σχετική εγγραφή του εν λόγω παραρτήματος, προσθέτοντας τα στοιχεία αναφοράς της τροποποίησης EN 13480-3:2017/A1:2021.
                  
               
                     (12)
                  
                  
                     Ως εκ τούτου, η εκτελεστική απόφαση (ΕΕ) 2019/1616 θα πρέπει να τροποποιηθεί αναλόγως.
                  
               
                     (13)
                  
                  
                     Η συμμόρφωση με εναρμονισμένο πρότυπο συνιστά τεκμήριο συμμόρφωσης με τις αντίστοιχες ουσιώδεις απαιτήσεις που καθορίζονται στην ενωσιακή νομοθεσία εναρμόνισης από την ημερομηνία δημοσίευσης των στοιχείων αναφοράς του οικείου προτύπου στην Επίσημη Εφημερίδα της Ευρωπαϊκής Ένωσης. Συνεπώς, η παρούσα απόφαση θα πρέπει να αρχίσει να ισχύει την ημέρα της δημοσίευσής της,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η εκτελεστική απόφαση (ΕΕ) 2019/1616 τροποποιείται ως εξής:
            
                        1)
                     
                     
                        το παράρτημα I τροποποιείται σύμφωνα με το παράρτημα I της παρούσας απόφασης·
                     
                  
                        2)
                     
                     
                        το παράρτημα II τροποποιείται σύμφωνα με το παράρτημα II της παρούσας απόφασης.
                     
                  
         
            Άρθρο 2
            Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 11 Οκτωβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 316 της 14.11.2012, σ. 12.
         
            (2)  Οδηγία 2014/68/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, για την εναρμόνιση των νομοθεσιών των κρατών μελών σχετικά με τη διαθεσιμότητα του εξοπλισμού υπό πίεση στην αγορά (ΕΕ L 189 της 27.6.2014, σ. 164).
         
            (3)  Οδηγία 97/23/ΕΚ του Ευρωπαϊκού Κοινοβουλίου και του Συμβουλίου, της 29ης Μαΐου 1997, για την προσέγγιση των νομοθεσιών των κρατών μελών σχετικά με τον εξοπλισμό υπό πίεση (ΕΕ L 181 της 9.7.1997, σ. 1).
         
            (4)  ΕΕ C 326 της 14.9.2018, σ. 94.
         
            (5)  Εκτελεστική απόφαση (ΕΕ) 2019/1616 της Επιτροπής, της 27ης Σεπτεμβρίου 2019, σχετικά με τα εναρμονισμένα πρότυπα για τον εξοπλισμό υπό πίεση τα οποία καταρτίστηκαν προς υποστήριξη της οδηγίας 2014/68/ΕΕ του Ευρωπαϊκού Κοινοβουλίου και του Συμβουλίου (ΕΕ L 250 της 30.9.2019, σ. 95).
      
      
         
            ΠΑΡΑΡΤΗΜΑ I
            Το παράρτημα I τροποποιείται ως εξής:
            
                        1)
                     
                     
                        Η εγγραφή αριθ. 29 αντικαθίσταται από το ακόλουθο κείμενο:
                        
                                    Αριθ.
                                 
                                 
                                    Στοιχεία αναφοράς του προτύπου
                                 
                              
                                    «29.
                                 
                                 
                                    EN 13480-3:2017
                                    Βιομηχανικές μεταλλικές σωληνώσεις — Μέρος 3: Σχεδιασμός και υπολογισμός
                                    EN 13480-3:2017/A2:2020
                                    EN 13480-3:2017/A3:2020
                                    EN 13480-3:2017/A1:2021»·
                                 
                              
                  
                        2)
                     
                     
                        Προστίθενται οι ακόλουθες εγγραφές:
                        
                                    Αριθ.
                                 
                                 
                                    Στοιχεία αναφοράς του προτύπου
                                 
                              
                                    «40.
                                 
                                 
                                    EN 1515-4:2021
                                    Φλάντζες και οι συνδέσεις τους — Κοχλίωση — Μέρος 4: Επιλογή του εξοπλισμού κοχλίωσης που εμπίπτει στην Οδηγία Εξοπλισμού υπό Πίεση 2014/68/ΕΕ
                                 
                              
                                    41.
                                 
                                 
                                    EN 14222:2021
                                    Ατμολέβητες από ανοξείδωτο χάλυβα».
                                 
                              
                  
      
      
         
            ΠΑΡΑΡΤΗΜΑ II
            Στο παράρτημα II προστίθενται οι ακόλουθες εγγραφές:
            
               
                           Αριθ.
                        
                        
                           Στοιχεία αναφοράς του προτύπου
                        
                        
                           Ημερομηνία απόσυρσης
                        
                     
                           «38.
                        
                        
                           EN 1515-4:2009
                           Φλάντζες και οι συνδέσεις τους — Κοχλίωση — Μέρος 4: Επιλογή του εξοπλισμού κοχλίωσης που εμπίπτει στην Οδηγία Εξοπλισμού υπό Πίεση 97/23/ΕΚ
                        
                        
                           12 Απριλίου 2023
                        
                     
                           39.
                        
                        
                           EN 14222:2003 Αεριοαυλωτοί λέβητες από ανοξείδωτο χάλυβα
                        
                        
                           12 Απριλίου 2023».